
PROLEGOMENA. 


Moris  est  atque  lex,  ut,  si  quis  summos  in 
medicina  et  chirurgia  honores  adipisci  velit, 
is  conscribat  dissertationem  amplitudinis  justae; 
negotium  tantopere  molestum  atque  anxium, 
ut  homo  doctorandus  vix  tolerare  possit  la- 
borem. JVeque  enim  investigatio  modo  mate- 
riae idoneae  maxime  ardua  est,  quod  tam 
multae  dissertationes  jam  ad  lucem  prodierunt 
atque  iter  res  novas  reperiendi  saepissime 
frustra  susceptum  est,  sed  etiam  thematis  ela- 
boratio immensas  praebet  difficultates , cum 
scriptor,  qui  adhuc  in  vestibulo  doctrinae  me- 
dendi moratur,  conetur,  argumentum  tractare, 
quod  clarissimi  heroes  et  lumina  artis  nostrae 
jam  doctissime  explicaverunt.  Qui  tamen  ipse 
his  in  angustiis  non  versatus  est,  ille  minime 
gentium  rei  intelligere  potest  asperitatem.  Is 
autem,  qui  hunc  gradum  jam  adeptus  est,  dis- 
sertationis habitum  usitatissimum  ac  pervul- 
gatum non  deridet,  sed  potius  auctoris  admi- 


ratur  constantiam  et  firmitatem,  qua  legitima 
verba  contulit,  quamquam  sibi  ipsi  persuasum 
fuit,  quam  parum  sufficientis  et  novi  opus 
conscriptum  praeberet?  Quae  res  alia  esse 
non  potest!  Doctorandus  enim  vir,  themate 
sortibus  feliciter  accepto,  in  domicilio  suo  li- 
bris, qui  similia  tractant,  circumdatus,  ex  duo- 
decim operibus  decimum  tertium  opusculum 
corradit;  neque  aliud  in  votis  suis  est,  nisi  ut 
folia  legitima  literis  impleat.  Quod  eo  faci- 
lius est,  quo  majora  et  meliora  opera  ante- 
cessorum reperiuntur ; tunc  enim,  cum  multa 
opera  de  hac  materia  conscripta  sunt,  illae- 
que  res  compilatorem  quasi  expectare  viden- 
tur, ei  fere  nihil  aliud  excogitandum  est,  quam 
quomodo  res  jam  prius  enarratas  disponat  et 
ex  vernacula  lingua  in  Romanam  transferat. — 
Atque  equidem  quoque  consilium  cepi,  pari 
modo  dissertationem  conscribillandi;  qua  in 
re  mihi  id  tantum  solatio  est,  quod  tam  multi, 
qui  nunc  medici  practici  aegrotantibus  auxi- 
lium ferunt,  priori  tempore  similiter  egerunt, 
neque  quisquam  talem  dissertatiunculam  legit, 
nisi  tjpotheta  et  auctor  ipse;  fortasse  etiam 
cognatus  vel  collega  amicissimus  titulum  ope- 
ris recitat  et  dedicationes  atque  percurrit 
prooemium  thesesque  et  vitam! 


INTRODUCTIO. 


Usque  ab  antiquissimis  temporibus  homines  maximam 
operam  dederunt,  ut  ex  facie  ac  vultu  non  solum  animi 
et  corporis  in  genere  habitum  cognoscerent,  sed  etiam  va- 
letudinem bonam  aut  malam.  Ad  quae  perscrutanda 
inspiciendaque  ora  non  fortuito  adducti,  sed  potius 
incitati  instinctu  quodam  divino  et  a natura  ipsa  no- 
bis insito,  exercitationibus  continuis  et  ab  infantia 
consuetis  magnam  hic  facultatem  sensim  sensimque 
adipisci  possumus.  Sic  puer  hilares  et  lenes  faven- 
tesque  parentum  vultus  bene  distinguere  potest  ab 
iratis  saevisque;  sic  canis  omnino  ex  ore  intelligit 
imperia  domini  et  aulicus  principis  sui  faciem  ediscit, 
ut  ex  oculis  ejus  » molle  fandi  tempus  mollesque 
auditus « perspicere  possit;  sic  imperitus  quoque  in- 
sciusque  nostrae  artis  sibi  persuasum  habet,  faciem 
esse  imaginem  et  indicem  quasi  non  modo  perturba- 
tionum animi  sed  etiam  interiorum  corporis  affectuum; 


sic  medicus  ipse,  et  saepissime  invitus,  spem  aut  ti- 
morem concipit  ex  vultibus  aegrotantis. 

Neque  mirum  est,  has  corporis  humani  partes  an- 
tiquitus praestantissima  attentione  tractatas  esse,  cum, 
quot  animi  motus  sunt,  tot  significationes  et  commu- 
tationes possit  enuntiare  facies.  Quae  tamen  — omni- 
bus totius  corporis  organis  necessario  conjunctis  et 
consentientibus,  ita  ut  mutationes  alterius  etiam  in 
altero  mutationes  celerrime  provocent  itaque  ut  unum- 
quodque organum  tanquam  verissimum  speculum  to- 
tius corporis  praebeat  — quae  inquam  facies,  tot  in- 
strumentis sensuum  et  systematibus  organicis  prae- 
dita observatorumque  sub  adspectum  prima  omnium 
cadens,  praecipue  idonea  est  et  digna,  quae  universi 
corporis  affectiones  facunde  eloquatur  et  probam  exa- 
ctamque  aegritudinis  diagnosin  maxime  adjuvet.  Est 
enim  facies  musculis  ita  claris  ac  discretis  instructa, 
ut  motus  ne  levissimos  quidem  nobis  obtegere  pos- 
sit 5 nervi  faciales  non  solum  copiosissimi  sunt,  ve- 
rum etiam  cum  omnibus  fere  nervis  totius  reliqui 
corporis  atque  inter  se  ipsos  anastomoses  ineunt  fre- 
quentissimas ; accedunt  variae  nonnullae  glandulae 
secernentes  et  organa  excretoria;  tum  proferenda 
est  illa  nota  et  pervulgata  conjunctio  tam  faciei  ipsius 
qnara  singularum  ejusdem  partium  cum  ceteris  corpo- 
ris regionibus,  quae  conjunctio  vel  sympathica,  vel 
antagonistica,  magni  momenti  est  in  vultu  morbis 
universalibus  mutando : denique  adhuc  annumerari 
oportet  instrumenta  sensuum,  quae  ipsi  faciei  prae- 
cipuam plurimamque  et  altissimam  tribuunt  gravita- 
tem. Inter  omnes  vero  partes  faciei  oculi  pretiosis- 


sima  et  nobilissima  sunt  organa;  in  iis  oculis  jam  an- 
tiqui scriptores  dixerunt  habitare  animum  eosque  ut 
valere,  ita  et  totum  corpus.  Inest  oculis  humanis 
inenarrabilis  venustas,  cui  nemo  resistere  possit;  sae- 
pissime nutus  oculorum  unus  magis  valet,  quam  sex- 
centa verba  eloquentissimi  oratoris.  Loquuntur  enim 
oculi  omnibus  in  animi  affectibus  et  commotionibus 
sufficienter  et  diserte;  exprimuntur  oculis  amicitia  et 
benevolentia;  exprimuntur  amor  ardentissimus,  vene- 
ratio, obedientia,  modestia;  indicant  oculi  iram,  sae- 
vitiam, libidinem  ulciscendi,  superbiam,  invidiam;  af- 
firmatur oculis  et  negatur  et  dubitatur  moniturque 
atque  applauditur;  gaudium  legunt  ex  oculis  atque 
tranquillitatem  animi  et  hilaritatem  laetitiamque.  Oui 
igitur  bene  intelligit,  oculorum  nutibus  uti,  is  clare 
et  definite  loquitur,  quamquam  aures  loquelam  exau- 
dire nequeunt. 

Omnia  haec  signa  et  mutationes,  quae  in  facie 
nobis  obviam  veniunt,  testimonia  afferunt  aut  sani 
hominis  aut  aegrotantis.  Ita  omnis  physiognomia 
in  duas  partes  dividitur,  in  physiologicam  sive  gene- 
ralem et  pathologicam.  Nomine  physiognomiae  ge- 
neralis illam  artem  ornaverunt  observatores,  qua  im- 
mutabilibus faciei  signis  et  ex  firmis  et  manentibus 
lineamentis  indolem  et  ingenium  cognoscere  potuerunt. 
Quae  doctrina,  quamvis  a magnis  et  praeclarissimis 
viris,  quales  sunt:  Aristoteles,  Jean  Baptiste 
Portal,  Lava  ter,  GalI,  exculta,  tamen  adhuc  in 
pueritia  versatur,  quod  prioribus  temporibus  somniis 
difficillime  delendis  impleta  et  una  cum  astronomia  di- 
gnitate sua  spoliata  homines  utebantur  ad  decipien- 


dos  privandosque  credulos.  Tum  lineae  constitueban- 
tur, quae  necem  violentam,  significabant;  ii,  in  quibus 
lineamentum  Jovis  in  fronte  bene  expressum,  re- 
ctum lpngumque  erat,  assequebantur  magnos  hono- 
res et  praecipue  immensas  divitias;  quem  vero  linea 
Veneris  ornabat,  is  facillime  artem  saltandi  et  mu- 
sicam discere  potuit;  aliter  naevus  maternus  in  gena 
sinistra  situs  avaritiam  indicabat.  Quas  res  tam  ab- 
surdas et  vesanas  ut  crediderint,  non  intelligere  pos- 
sumus, quomodo  fieri  potuerit;  atque  tamen  et  nunc 
physiognomonicae  doctrinae  pari  modo  falsae  opinio- 
nes erroresque  insunt,  quae  se  maxime  appropinquant 
isti  priorum  aetatum  maniae.  Fortasse  posteris  con- 
tigit, hanc  scientiam  feliciori  modo  ut  excolant  et  pur- 
gent, quamquam  maximam  affert  asperitatem,  mini- 
mas varietates  et  discrimina  indolis  levissima  et  co- 
gnoscere et  lingua  enunciare,  praesertim  cum  hac  in 
re  multa  impedimenta  obviam  veniant  perscrutanti- 
bus, qualia  sunt:  vestimentum  et  sermo,  dissimulatio 
et  priorum  morborum  vestigia.  Attamen  haec  do- 
ctrina multos  et  uberrimos  fructus  adhuc  carpendos 
promittit  et  rebus  physicis  et  medicis. 

A finibus  physiognomonices  longinque  distinctae 
sunt  illae  faciei  mutationes,  quae  ex  affectibus  animi 
illico  natae,  gradum  et  modum  affecti  animi  indicant. 
Ars  mimica,  quae  has  res  exercet,  iisdem  ex  antiquis- 
simis temporibus  originem  ducit,  quam  physiognomica 
atque  eodem  modo  hominibus  ingenita  est.  Omnis 
homo  vultu  et  facie  animi  sui  affectus  ita  clare  et 
finite  eloquitur,  ut  eum  animalia  quoque  intelligere 
possint,  quare  Ovidius  rectissime  inquit: 


»Heu  quam  difficile  est,  crimen  non  tradere  vultu.« 

Atque  sine  hac  mimice  qualem  statum  assequi 
potuerint  artes  liberae?  quam  exigua  et  vilia  opera 
prodiderint  antiquitatis  et  noviorum  temporum  artifi- 
ces, ut:  Raphael,  Correggio,  Leonardo  da 
Vinci,  Hogarth  — aliique?  quomodo  Garrick 
et  Talma  et  Iffland  sine  ingenio  et  hujus  mimices 
indole  tam  pulcherrime  aliorum  hominum  proprietates 
et  motus  animi  imitari  potuerint?  — Ille  summus  do- 
lor egregie  expressus  est  in  facie  et  toto  corpore 
Laocoontis,  qui,  ore  ad  pavidum  clamorem  aperto, 
ut  effugiat  anguium  nexus,  luctatur;  pari  modo  ad- 
mirabilis et  memoria  digna  est  hilaritas  Veneris  Me- 
dicensis  et  tranquillitas  Apollinis  Pythici  et  petulantia 
Faunorum.  Ita  Correggio  Jonem  pulcherrime  pin- 
xit in  Jovis  amplexu;  resupina  lassitudinem  ostendit 
in  facie,  quae  summae  perceptae  voluptatis  semper 
index  est  et  proditor.  Similiter  Garrick,  histrio 
anglicus,  vultu  tantum  spectatores  in  eum  animi  sta- 
tum redegit,  quem  partibus,  quas  egit,  necessarium 
habuit,  antequam  verbum  elocutus  esset,  praesagive- 
runt spectatores,  quo  fabula  progressura  esset,  lacri- 
maverunt, tremuerunt,  aut  riserunt,  priusquam  Gar- 
rick os  aperuisset. 

Longe  majoris  momenti  medico  physiognomia 
pathologica  est,  praesertim  cum  multo  minus  obser- 
vatorum erroribus  tradita  sit.  Huic  scientiae  facialium 
significationes  mutationum,  quatenus  ad  pathalogicum 
hominis  statum  referendae  sunt,  apte  docenti  jam 
temporibus,  ubi  prima  tantum  artis  medicae  rudi- 
menta apparuerunt,  altissima  cum  veneratione  medici 


operam  dederunt  scmperque  ei  honestum  locum  obti- 
nendum attribuerunt  in  doctrina  de  signis  morborum. 
Jam  Hippocrates  primum  ut  considerarent  medici 
vultum  suasit,  atque  descriptionem  egregiam  et  ac- 
curatam illius  bippocraticae  sic  dictae  faciei  nobis 
tradidit,  quae  nostrae  aetati  diligentiam  priorum  tem- 
porum et  facultatem  veritatemque  quam  excellentis- 
sime demonstrat  ac  confirmat.  Pari  modo  oculos  fide- 
lissimos cujusvis  in  corpore  mutationis  indices  certis- 
si mosque  sanitatis  aut  mortis  nuntios  Pezold  cre- 
debat, atque  Yogel  signis  facialibus  ita  secure  ni- 
tebatur, ut  de  oculis  diceret : »oculi  si  habitum  suum 
normalem  conservant , mors  non  metuenda  est, 
etiamsi  alia  pessima  quaevis  symptomata 
affuerint.  Tamen  non  nisi  nunc  conati  sunt  at- 
que experti  medici,  qups  res  ad  hanc  diagnoseos 
partem  pertinentes  antiquissimae  observationes  etre- 
centiores  huic  tempori  tradiderunt,  eas  complecti  et 
in  ordinem  redigere,  itaque  pulchram  formare  ar- 
tem, quae  ex  faciebus  mutatis  singulos  morbos  nos 
diagnoscere  docet.  Sed  revera  difficile  est,  varia  et 
levissima  colorum  discrimina,  turgorem  omnino  vita- 
lem, conjunctionem  vultuum  propriam  lingua  his  in 
rebus  tam  rudi  incultaque  stricte  ac  destinate  deli- 
neare, praesertim  cum  maxime  cavendum  sit,  ne  de- 
scriptor vi  imaginandi  ablatus  tabulam  pingat 
quam  longissime  a natura  ipsa  abhorrentem.  Quae 
vero  descriptio  si  fortasse  semper  imperfecta  neque 
sufficiens  est,  tamen  diagnosis  morborum  ex  faciei 
mutationibus  constituta  non  pari  modo  difficultates 
affert  atque  physiognomonia  pathologica  multo  ma- 


joris  fidei  est,  quam  physiologica.  Nam  in  ea  illud 
grave  impedimentum  diagnosticum,  quod  simulationi- 
bus ac  dissimulationibus  in  physiognomia  generali 
insertum  est,  voluntate  ad  totum  corporis  habitum 
mutandum  minime  sufficiente,  omnino  omittitur.  Quan- 
topere inter  se  differunt  gestus  simulantium  ac  na- 
turalis propriaque  hominis  revera  aegrotantis  facies? 
Huc  accedit,  ut  aeger  rarissime  tantum  medicum  de- 
cipere in  animo  volvat;  nisi  forte  feminae  nonnullae 
maxime  laetantur,  quod  medicum  fefellerint  atque 
ipso  in  morbo  nimis  absconditae  fuerint. 

Attamen,  quamquam  illa  doctrina  pathognomoni- 
ces  magnam  assecuta  est  veritatem,  non  omnia  dia- 
gnostica signa  ex  ea  petenda  sunt,  neque  illius  verbi 
obliviscendum  est  Horatiani: 

»Est  modus  in  rebus;  sunt  certi  denique  fines, 
Quos  ultra  citraque  nequit  consistere  rectum !« 

Valde  enim  alioqui  nobis  cavendum  est,  ne  ite- 
rum ad  illa  perveniamus  somnia  atque  deliria,  quo- 
rum exempla  tam  famosa  proposuerint  praeterita  tem- 
pora. Non  nisi  morbos  gravissimos  aut  in  capite 
ipso  sedentes  aut  morbos  partium  cum  organis  fa- 
ciei non  leviter  consentientium  nos  ex  vultibus  dia- 
gnoscere  possumus,  praesertim  cum  tenuia  aegritu- 
dinum cognatarum  discrimina  verbis  exprimere  ma- 
xime arduum  sit  atque  disjunctio  nimiae  subtilitatis 
magis  obumbret  res  quam  illustret.  Itaque  ego  non 
nisi  nonnullos  graviores  periculososque  et,  quos  ipse 
jam  saepius  vidi , describam  morbos  et  dyscrasias, 
hancque  distributionem  observabo,  ut  primo  de  ca- 
chexiis,  tum  de  organis  respiratoriis,  tertio  de  mor- 

bis  cordis  atque  vasorum,  quarto'  de.  aegritudine  tra- 
ctus intestinalis,  deinde  de  excretionibus  et  secretio- 
nibus, sexto  de  genitalium  morbis,  denique  de  ner- 
vorum affectionibus  locuturus  sim..  Quibus  in  rebus 

PARS  PRIMA. 


DE  FACIEI  HABITU  IN  MORBIS  DYSCRATICIS 
ET  CACHECTICIS. 


vel  malae  digestionis  ac  nutritionis  et  assimilationis, 
vel  aeris  impuri  et  mephitici  effectu  procreatus  dys- 
crasia  nominatur  ; sin  autem  haec  dyscrasia  etiam 
externum  mutat  corporis  hahitum  et  deteriorem  red- 
dit atque  pallore  cutaneo  se  manifestat,  cachexiae 
sive  status  cachectici  et  Cacheteos  nomen  accipit. 
Tum  fit  cutis  pallida,  suhflava,  lurida  in  luteum  ver- 
gens; genae  rubore  solito  et  splendore  indigentes; 
simili,  verum  paulo  obscuriori  atque  coeruleo-cinereo 
colore  palpebrae  obtectae  sunt,  dum  conjunctiva  et 
oculi  et  palpebrarum  singulis  vasis  sanguiferis  va- 
ricosis conspersa  est  et  selerotica  ex  albido  flaves- 
cens et  in  angulorum  partibus  subflava  observatur. 
Labia  pallidiora  sunt,  quam  in  statu  sano  et  masculi 


humorum  status  a sanguinis  cacocbymia, 

totius  faciei  magis  in  lucem  proveniunt  atque  tam 
hoc  loco  quam  in  universo  corpore  immensam  laxi- 
tatem offerunt. 

I.  De  facie  scrophulosa. 

Scrophulosis  aetati  puerili  propria  non  nisi  ra- 
rissime et  conditionibus  plane  definitis  posteriores 
aetatis  annos  invadit;  quae  dyscrasia  aut  ingenita 
aut  acquisita  totum  corpus  materiae  scrophulosae 
implet  itaque  perturbationes  in  systematibus  lympha- 
tico, sanguineo,  glanduloso  procreat,  unde  habitus 
faciei  valde  commutatur.  Secumdum  varios  Scrophu- 
loseos  gradus  duas  species  faciei  scrophulosae  distin- 
guere possumus,  nempe:  faciem  scrophulosae  diathe- 
seos  et  faciem  scrophulosae  atrophiae. 

A.  Facies  scrophulosae  diatheseos. 

Toto  in  habitu  scrophuloso  primum  magna  pig- 
menti exiguitas  consideranda  est;  scrophulosis  enim 
infantibus  cutis  est  mollis,  tenera,  glabra,  pallida, 
fere  pellucida  atque  hic  et  illic  vasa  sanguinem  con- 
tinentia ostendit,  quae  praecipue  in  palpebris  et  tem- 
poribus ac  fronte  coeruleas  strias  perlucentes  for- 
mant. Capilli  et  supercilia  habent  colorem  plerum- 
que flavum  tantumque  rarissime  fuscuin  nigricantem- 
que.  In  genis  bellus  et  roseus  rubor  tantam  pau- 
lulum ad  coerulescentein  colorem  vergens  habitat, 
qui  circulo  definito  inclusus  tamen  et  aliis  partibus 
faciei  ruborem  communicat  itaque  faciem  maculosam 
et  scutulatam  reddit.  Facillime  ob  hanc  cutis  tene- 
ritatem scrophulosi  pueri  febri  urticata  sive  urticaria 

afficiuntur.  Oculi  sunt  magnae  et  pulchrae  convexi- 
tatis, coloris  subcaerulei  et  peculiaris,  languidi  et 
subhumidi  splendoris;  pupilla  est  dilatata  ac  palpe- 
brae paululum  dependentes,  in  marginibus  crassae 
neque  vero  plus  quam  solito  rubescentes,  attamen 
instructae  ciliis  bellis,  longis,  fuscis,  quasi  bombyci- 
nis. Quibus  in  oculis  si  inflammatio  apparet,  ea  aut 
glandulae  Meibomianae  aut  membrana  conjunctiva 
afficiuntur;  tum  rubor  inflammatorius  obscurior  et 
ex  rubro -coeruleus  est  et  vasa  sanguifera  conjun- 
ctivae marginem  corneae  transeunt  et  usque  ad  me- 
dium ejusdem  membranae  interdum  progrediuntur,- 
secreta  ex  oculis  profluentia  acria  sunt  et  corrosiva; 
saepe  phlyctaenae  in  corneae  partibus  mediis  erum- 
punt magno  cum  oculorum  aciei  periculo;  praeterea 
photophobia  quam  maxima  est  exacerbatioque  inflam- 
mationis tempore  matutino.  Vultui  scrophulosi  infan- 
tis aliquid  calliditatis  inest  et  sagacitatis;  longe  ma- 
jorem ingenii  alacritatem  infantes  demonstrant,  quam 
ex  aetate  conjici  potest;  in  loquendi  multo  plus  pro- 
fecerunt facultate  quam  currendi.  Ut  tota  facies  in- 
tumescens est  et  inflata,  ita  etiam  nasus  et  labium 
superius  et  auriculae  tumidae  apparent.  Nasus  est 
bulbosus,  faciliter  intumescens,  in  regione  alarum  in 
latum  extensus,  cum  naribus  corrosis  et  rubicundo  lon- 
goque  septo.  Labium  superius  crassum  et  cum 
phyltro  perquam  profundo  et  exarato  atque  exiguis 
cutis  efflorescentiis  interdum  tectum.  Accedunt  ma- 
xillae latae  et  prominentes  robustaeque  et  caput 
gravius  ac  majus,  quam  ad  partes  corporis  reliquas 
aptum;  imprimis  occiput  vastum  est,  dum  frons  par- 


vus  atque  tempora  excavata  sunt.  Collum  adest 
breve  et  crassum  et  corpus  omnino  largiter  nutritum, 
verum  in  toto  habitu  laxatum  et  universalem  irrita- 
bilitatis et  vigoris  delectum  significans.  Musculi 
sunt  infirmi,  tenues,  laxati,  veluti  spongiosi,  parum 
rubicundi,  egentes  fibrina.  Praeterea  crassum,  tu- 
mefactum quamvis  non  semper  durum  invenitur  ab- 
domen et  ossa  tenuia  et  magnis  epiphysibus  instructa 
atque  columna  vertebralis  ad  distorsiones  inclinans. 
Alia  signa  diatheseos  scrophulosae  reperiuntur:  san- 
guinis e naribus  stillicidium,  turbida  et  lactea  urina, 
modo  obstructiones  alvi  modo  diarrhoeae,  plerumque 
excrementa  albo -viridia,  mucosa  rarissime  normalia 
et  homogenea,  saepissime  vermium  excretio  ; interdum 
colica  certo  tempore  recurrens  adest  et  tympanitica 
inflatio  abdominis;  saepe  ructus  acidus  et  odorallia- 
rius  ex  ore  veniens  aliaque.  Deinde  mucosae  excre- 
tiones  e naribus  et  urethra  et  vagina,  porro  varia 
exanthemata  chronica,  ut:  Porrigo,  prurigo,  lichen, 
herpes,  exanthema scabioso-scrophulosum Hufelandi. 
Ad  quae  accedit  praecox  cultura  sensuum  externorum 
animique  cum  damno  corporis  universi  parum  et  lente 
neque  perfecte  crescentis. 

B.  Fncie.s  scrophulosae  atrophiae . 

Atrophia  scrophulosa  utplurimum  induratione 
glandularum  mesenterialium  scrophulosa  procreata, 
semper  ex  scrophulosa  diathesi  originem  ducit  itaque 
signa  illius  in  facie  ac  vultu  ostendit.  Tempora 
primae  vulgo  secundae  dentitionis,  interdum  demum 
pubertatis  scrophulosae  atrophiae  praecipue  favent. 

Tum  rubor  in  genis  bellus  faciei  luride  pallescenti 
et  cinereo  - flavae  cedit.  Cutis  est  rugosa,  comedo- 
nibus frequentissimis  obtecta,  oculi  minus  nitidi  et  la- 
cryinis  humectati  obscuro  circumdati  circulo.  Nasum 
acutum  prurientem  naresque  rubefactas  scabere  ma- 
nibus infantes  cupiunt.  Infantes  vultus  accipiunt  sa- 
pientes. sollicitos,  senili  prudentia  praeditos;  musculi 
laxitati  in  ossibus  dependent  et  adsunt  symptomata 
maximae  debilitatis.  Mirum  hac  in  atrophia  est,  ut 
pueris  per  totum  morbum  ingenii  alacritas  et  saga- 
citas remaneat,  quare  plerumque  plus  judicii  et  in- 
telligentiae  detegunt  infantes,  quam  in  aliis  paris 
aetatis  reperimus.  Yerum  etiam  sunt  infantes  mo- 
rosi, inquieti,  voraces  et  ciborum  graviorum  appe- 
tentes potissimum;  mox  calore  externo  et  febris  he- 
cticae  exacerbationibus  vespertinis,  mox  sudore  colli— 
quativo  somnoque  inquieto  valde  cruciantur,  quae  res 
paullatim  vitae  finem  imponere  solent. 

II.  De  facie  arthritica. 

Proprietatem  quam  maximam  praehet  homo  ar- 
thriticus in  vultibus  suis;  qua  in  re  nihil  interest, 
utrum  dispositione  haereditaria  an  multo  vino  infuso 
sibi  magno  cum  labore  acquisiverit  homo  illud  ma- 
lum? Nam  maxime  puto,  dispositionem  arthritidis 
non  alio  modo  in  homine  provenire  nisi  per  vitam 
luxuriosam.  Tum  enim  quis  non  novit  visus  eos 
potatorum  rubicundos  et  splendentes?  Yix  oportet, 
eos  melius  delineari,  cum  in  urbe  paululum  extensa 
ubique  nobis  occurrant  illi  Bacchi  sacerdotes.  Prae- 
ter omnia  adnotandum  est,  arthritidem  nisi  aetate 

virili  ex  dispositione  auctae  venositatis,  praecipue  in 
vena  portarum  provocatae,  non  existere.  Quae  dis- 
positio' major  facta  in  constitutione  robusta  et  sexu 
virili,  quam  in  hominibus  debilibus  et  feminis,  prae- 
cipue signis  his  pathognomonicis  elucescit.  Caput 
omne  rotundam  vulgo  formam  servans  magnis  et 
spissis  ornatum  est  ossibus;  cutis  omnino  aspera  et 
dura,  tumescens.  Color  faciei  aequalis,  in  rubicun- 
dum vergens,  floridus  videtur  ac  laetus.  In  genis 
autem  praecipue  purpureus  animadvertitur  nonnullis 
coeruleo-rubicundis  punctis  conspersus;  qui  color  cir- 
culum quendam  sub  palpebra  inferiori  formans,  ab 
hoc  loco  ad  radicem  nasi  adscendit,  ibique  quasi 
ephippium  progignit.  Atque  frons  etiam  rubicunda 
est  et  plicis  transversalibus  instructa,  qui  rubris 
striis  inter  se  disjuncti  sunt;  praeterea  in  fronte  ob- 
servantur guttae  illae  rosaceae,  quae  indurationes 
effingunt  rubore  obscuriore,  splendido,  cuprino  circum- 
datas, tanquam  signa  nitentia  vitae  luxuriosae.  Oculi 
splendent  ac  vigent  et  quasi  in  humectate  natantes 
videntur;  palpebrae  imprimis  superior  intumescentes 
et  uti  levissima  paresi  torpidae  sunt;  praeterea  mul- 
tae varicositates  venarum  in  conjunctiva  oculi  jacen- 
tium adsunt  abdominales.  Si  in  talibus  arthriticis 
viris  fit  oculorum  inflammatio,  minime  desunt  haec 
signa  arthritica:  dolores  vehementes  in  ossibus  or- 
bitae velut  terebrantes;  rubor  conjunctivae  obscuras, 
venosus;  circa  marginem  corneae  adest  circulus 
coeruleus.  Prae  omnibus  partibus  faciei  nasus  autem 
adspiciendus  est;  nara  in  illo  omnia  signa  arthritica 
quasi  cumulari  videntur,  isque  fere  unicus  vino  au- 

geri  quam  maxime.  Est  enim  nasus  in  corpore  ar- 
thritico magnus  et  latus  et  bulbosus  et  omnino  ru- 
bens; purpureus,  punctis  cuprine  splendentibus  ob- 
tectus; hic  et  illic  in  lateribus  nasi  domicilium  ha- 
bent guttae  illae  rosaceae  luxuriosae;  et  in  apice 
observatur  saepissime  uberrima  vasculorum  injectio. 
Praeterea  reperimus  homines  arthriticos  temperamenti 
sanguinico-cholerici  et  si  impetibus  morbi  dolorosi 
et  mordacis  afficiuntur,  tum  pulvinis  et  lana  velati, 
morosi  sunt  et  tristes  moestique  dirasque  voces  ja- 
ctantes. 

IU.  De  facie  carcinomatosa. 

Prima  initia  cancri  occultissima  et  clandestina 
sunt  neque  aliud  signum  procreant  ac  laesae  organi, 
in  quo  existit  carcinoma,  functionis ; attamen  fortasse 
praesagiendum  est,  diathesin  cancrosam  adesse,  si 
pueruli  ex  familia  sunt,  in  qua  multi  carcinomate  pe- 
rierunt; neque  enim  unquam  omnino  negandum  est, 
cancrum  ex  parentibus  in  filios  vel  nepotes  trans- 
ferri. Animadverterunt  observatores,  filias  ex  matre 
uteri  carcinomate  abrepta,  si  dispositionem  ad  hoc 
malum  hereditarint , juvenili  aetate  saepissime 
rubore  volanti  in  collo  affici;  quod  vero  signum  mi- 
nime firmissimum  est,  neque  aliter  formatur,  ac  morbo 
ipso  erumpente.  Sin  autem  cancer  valde  excultus 
est,  tum  facies  tam  excellentissime  mutatur,  ut  nemo 
non  agnoscere  possit.  Praecipue  cutis  peculiarem 
speciem  assumit;  illa  enim  eodem  modo,  quo  carci- 
noma ipsum  pigmento  proprio  vel  flavo , vel  fusco, 
vel  nigricante  induitur,  etiam  colorem  mutat,  ita  ut 

hunc  ipsum  colorem  multi  medici  jure  magni  aesti- 
marent in  cognoscendo  cancro.  Nam  saepissime 
fieri  potest,  ut,  carcinoma  in  organis  interioribus  ad- 
esse, hoc  ex  pallore  concludatur.  Sub  cutem  egre- 
gie asperam  ac  rigidam  ponitur  stratum  muci  albido- 
llavescentis , quo  cutis  colorem  flavum  accipit,  neque 
vero  colorem  flavum  iu  rubrum  vergentem,  icteri- 
ceurn,  sed  flavum  cum  cinereo  mixtum,  siu-dido-flavum. 
In  feminis,  quae  carcinomate  uteri  laborant,  hoc  pig- 
mentum praecipue  animadvertere  possumus  et  cum 
chloasmatibus  conjunctum.  Qui  peculiaris  color  op- 
time comparatur  cum  marmoris  ex  cinereo  flaves- 
centi; sive  aliter  hac  re:  si  quis  post  occasum  solis 
in  mare  descendat  usque  ad  collum  tumque  crura  et 
pedes  intueatur,  cutem  coloris  flavescentis,  cinereo- 
v iridis  reperiet  maxime  similem  colorum  temperationi 
cancrosae.  Praeterea  facies  decolorata  aliter  quoque 
depravata  est;  multo  magis  solito  in  longius  tracta 
et  macie  peremta  et  in  nutritione  pejerata.  In  fronte 
et  circum  os  animadvertimus  plicas  profundas,  inter 
quas  striae  jacent  luridae  et  cinereae ; oculi  in  orbita 
retrogressi  languidi  videntur  hebetes  et  fessi;  sunt 
circumdati  orbiculo  valde  coeruleo-cinereo  et  habent 
conjunctivum  rubicundam  et  holoserico  similem.  Nasus 
ex  lateribus  compressus,  in  apice  acuminatus  non 
valde  abhorret  a naso  hippocratico.  Labia  palle- 
scent ac  muco  e glauco  candicanti  tecta  sunt.  Tota 
igitur  facies  pallida  est  neque  tantum  erubescit  le- 
vissime in  genis,  febri  hectica  exacerbationem  suam 
proferente.  Ad  quem  egregium  habitum,  qui  forte 
jam  solus  sufficit  ad  carcinoma  cognoscendum  accedit 

illa  totius  corporis  macies  et  dolores  saevissimi  in 
loco  affecto  5 odor  ex  aegroto  sursum  elatus,  acidus, 
rancidus,  cadaverosus,  vix  tolerabilis. 

IY.  De  facie  scorbutica. 

Primordio  morbi  scorbutus  haud  secure  diagno- 
scitur.  Tantum  invenimus  aegrotantem  morosum,  lassum, 
debilem,  affectum,  timidum,  tristem,  hypochondriacum  5 
labores  effugere  tentat  semperque  somni  cupiditate 
agitatur;  attamen  somnus  minime  corroborat  eum. 
Contendunt  Trotter  et  Lind,  signum  esse  patho- 
gnomonicum  scorbuti  jam  in  principio  repertum  desi- 
derium maximum  herbarum  recentium  et  acidorum 
vegetabilium.  Quibus  prodromis  per  aliquid  temporis 
perdurantibus,  gradatim  in  stadium  firmius  venit  scor- 
butus; tum  facies  quoque  malum  exprimit.  Aeger 
pallescit,  intumescit  et  colorem  accipit  facialem  sub- 
fiavidum,  subcoeruleuin,  cachecticum,  plumbicum,  viri- 
descentem, rarius  fugaci  rubore  instructum.  Cutis 
lit  aspera,  arida,  furfuracea,  tensa,  splendens;  pru- 
riens; adspectum  nanciscitur  imparem,  marmoratum, 
rubescentem.  Modo  prius,  modo  serius  maculae 
coeruleae,  ex  rubro  subnigrae,  nigricantes,  plumbeae 
existunt,  initio  haud  dissimiles  pulicum  vulneribus; 
quae  maculae  primo  in  cruribus  et  suris,  tum  in 
abdomine,  brachiis,  dorso  et  pectore,  rarissime  vero 
in  facie  apparentes  sensimque  auctae  et  confluentes 
ita  aegrum  scutulatum  et  hibridae  similem  reddunt. 
Tum  labia  et  papillae  lacrimales  ex  coeruleo  virides 
fiunt  oculique  rubei  splendoreque  solito  privati  et 
languescentes.  Nunc  alia  veniunt  symptomata  essen- 

tialia:  gingiva  sensim  intumescit  evadens  coeruleo-rubra, 
plumbea,  spongiosa,  laxa,  soluta  emittit  sanguinem 
tactu  levissimo.  Sanguis  est  tenuis,  solutus,  paUido- 
niger,  viridiusculus,  magnae  serositatis  et  odorem 
exhalat,  terribilem,  putrescentem,  acidulosum.  Ex  ore 
aegrotantis  effunditur  pestilens  foetor  et  aeger  de 
putrescenti  sapore  conqueritur.  Crebriores  per  nares 
et  os  prodeunt  sanguinis  jacturae,  simulque  cum  ejus- 
dem depravatione  colliqiiationes  quam  maximae  fiunt, 
et  fere  ex  omnibus  partibus  sanguine  emisso  homi- 
nes conficiuntur  accedentibus  vel  convulsionibus,  vel 
hydrope.  Adnotatione  dignum  videtur,  ut  hic  morbus 
nisi  apud  homines  adultos  non  observetur.  In  cada- 
veribus scorbuticorum  omnes  musculi  et  ipsum  cor 
pallidi,  molles  inveniuntur;  pulmones,  lien  aliaque 
viscera  nigricantia  quasi  soluta.  In  vasis  sanguis 
est  fuscus,  niger,  dissolutus  et  in  cavitatibus,  uti  in 

pericardio  et  abdomine  et  thorace  videmus  saepissime 
humorem  serosum,  viridem  atque,  ut  Poupart  con- 
tendit,  corrosivum. 


PARS  SECUNDA. 

I 

DE  FACIEI  HABITU  IN  MORBIS  PULMONUM. 

Est  observatio,  quamquam  verissima  et  firma, 
tamen  maxime  mira  et  egregia,  ut  in  omnibus  morbis 
pectoris,  etsi  graviores  et  periculosi  sint,  aegroti 
bonam  spem  semper  sibi  sonservent,  dum  in  morbis 

abdominis  fere  exiguis  non  nisi  de  morte  cogitant 
itaque  vitam  degunt  tristem  et  anxiam.  Praecipue 
haec  res  elucescit  in  phthisicis  et  hypochondriacis 
hominibus;  hi  enim  infelices  se  reddunt  imaginatio- 
nibus et  somniis  et  sernper  credunt,  sibi  mortem 
ubique  imminere,  neque  ullo  modo  se  eam  evitare 
posse;  illi  vero  adhuc  in  ipsa  agonia  de  vita  futura 
pensitantes  institutiones  faciunt  ac  ita  se  ipsos  fal- 
lentes ad  inferos  descendunt. 

I.  De  facie  pneumonica. 

Yultus  hominum  pneumonia  laborantium  valde 
certi  et  peculiares  sunt  respectu  non  solum  phaeno- 
menorum physicorum  verum  etiam  inprimis  psychi- 
corum. Ceteroqui  nominibus  pneumoniae  et  pluritidis 
indicent  medici,  quodcunque  velint,  id  tamen  certis- 
simum est,  in  pleuritide  inflammationem  magis  super- 
ficialem veluti  erysipelaceam  existere  sive  in  tota 
pleura  sola,  sive  in  pleura  et  pneumonibus  simul, 
sive  in  tela  cellulosa  inter  pleuram  pulmonesque  ja- 
centi. E contrario  in  pneumonia  stricte  sic  dicta 
substantia  pulmonum  ipsa  et  in  intimis  partibus  af- 
fecta est. 

A.  Facies  pneumoniae  stricte  sic  dictae. 

Pneumonicorum  facies  est  intumescens,  tensa, 
rubra  neque  tam  raro  in  coeruleum  vergens;  tantum 
in  exitu  morbi  rubor  magis  in  regionibus  genarum, 
frontis,  nasique  se  contrahit  et  purpureus  fit.  In 
fronte,  quae  tantum  haud  saepe  rubet  atque  in  naso  et 
circum  palpebras  colluviem  et  turbam  mirabilem  in- 

solitamque  colomra  rubri  ac  luridi  atque  flavi  animad- 
vertimus, Oculi  pro  parte  palpebris  valde  turgescenti- 
bus obtecti  splendent  et  fulgent;  instructi  sunt  iride 
tensa,  pupilla  contracta  et  plerumque  membrana  con- 
junctiva ex  lurido  flava.  Nutus  et  adspectus  aegro- 
tantis peculiari  modo  tristes  ac  morosi,  fere  dicere 
possimus,  malitiosi  subdolique.  Labia  sicca,  rugosa, 
tumida,  purpurea  paululum  a se  invicem  distant  et 
per  os  minus  apertum  breviter  et  celeriter  spiritus 
trahuntur;  profundiorem  ubi  inspirationem  aeger  ten- 
taverit,  tussis  statim  oritur.  Simul  alae  nasi  agitatae 
perquam  laesam  respirationem  designant.  Facies 
magis  est  in  longius  tracta  et  in  infantibus  maxime 
deformis  et  perversa;  hic  enim  neque  convulsiones 
rarae  sunt  et  tussis  magna,  in  qua,  sive  movetur 
sive  attollitur  e lectulo,  infans  clamans  lacrymas  ef- 
fundit. Vultus -aegrotantis  in  acme  morbi  tristes  ap- 
parent et  morosi  atque  iracundi.  Neque  veris  dolo- 
ribus oppressus,  tantum  in  pectore  impedimentum 
respiratorium  veluti  pressum  quendam  sentiens  ore 
non  anxietatem  exprimit  aegrotus,  verum  molestiam 
gravissimam.  Non  multa  verba  facit,  neque  aliter 
ac  interrogatus,  tum  demum  longa  post  intervalla 
loquitur.  De  statu  suo  valde  tranquillus  et  lentus 
videtur;  quare  nihil  conqueritur,  nihil  sperat,  nihil 
desperat ; neque  consilia  volvens  de  temporibus  futu- 
ris aegre  et  moleste  fert  labores  incumbentes.  Ad 
quae  accedit,  ut  praeter  signa  gravioris  febris  pro- 
vecta accessione  et  ingravescente  morbo  deliria  et 
animi  deliquia  mox  phaenomena  existent,  quae  con- 
sensum non  solum  totius  corpoiis  sed  potius  cerebri 

significant.  Fluxum  sanguinis  in  pulmonibus  impe- 
ditum sequitur  necessario  impeditus  recursus  sangui- 
nis ad  cor  5 itaque,  impetu  sanguinis  arteriosi  aucto, 
cerebrum  uberrimo  sanguine  impletura,  quam  maxime 
consentire  oportet;  ita  existit  iste  animi  status  moro- 
sus ac  molestus  et  hebes  in  tota  facie  tam  egregie 
excultus. 

11.  Facies  pleurilidis. 

Multo  alia  est  facies  pleuritica  quam  pneumonica. 
Cum  enim  in  pleuritide  tanta  circulationis  sanguinis 
impedimenta  non  adsint,  quanta  pneumonicumaegrum 
reddunt  moestum  .tristemque,  nihil  aliud  invenimus 
nisi  major  irritabilitas  et  incitatio  sanguinis  arteriosi. 
Quare  minime  mirum  est,  pleuriticos  tam  egregia  ir- 
ritabilitate abripi,  dum  pneumonici  hebetudine  gran- 
dissima vincti  sint.  In  pleuriticis  facies  omnino 
florida  et  laeta  est  neque  minus  intumescens  et 
tensa.  Color  cutaneus  rubicundior  neque  tanto- 
pere extensus  et  quasi  normalior  est,  quam  in  pneu- 
monia. Partes  cutis  non  rubicundae  in  casibus  re- 
centibus, morbo  in  acmen  progresso,  facillime  subfla- 
vidi  aliquid  adipiscuntur.  Oculus  splendet  et  quid- 
piam  anxietatis,  inquietis,  instabititatis  prodit,  iride 
tensa,  conjunctiva  levissime  colore  flavo  tincta. 
Labia  purpurea,  turgentia  plerumque  clausa  sunt. 
In  facie  ipsa  magis  in  latum  tracta,  aliquid 
anxii,  inquieti  et  dolorosi  inest.  Aeger  prae- 

terea facillime  irritatur,  multaque  loquitur  de  morbi 
sui  initiis  et  causis,  de  familia  aliisque  rebus,  donec 
eveniat,  ut  doloribus  gravioribus  in  loquendo  inter- 

rumpatur.  Prae  ceteris  vero  maxime  tentat  dolores 
suos  majores  reddere,  quam  revera  sint.  Multo  ad- 
huc est  iracundior,  quam  pneumonicus  et  affectionibus 
animi  magis  deditus  itaque  majora  poscit  faciliusque 
in  rixas  et  maledictiones  se  convertit. 

II.  De  facie  paedanchonica. 

Symptomata  hujus  morbi  non  solum  medicis, 
verum  etiam  imperitioribus  artis  medendi  sat  nota 
secundum  pulcherrimam,  quam  edidit  Sachs  e,  de- 
scriptionem breviter  verbis  sequentibus  conjuncta 
sunt:  Angina  membranacea  aut  subito  tussi  alienata 
incipit,  aut,  quae  res  frequentius  accidit,  post  febrim 
per  aliquot  dies  protractam  catarrhalem  ex  improviso 
facta  raucedine  et  respirationibus  sibilantibus  se  ma- 
nifestat. Pueris  autem  postea  ad  ludendum  et  eden- 
dum iterum  se  convertentibus,  sibilo  illo  suspirioso 
dilapso  aut  non  nisi  in  tussiendo  vel  clamando,  lo- 
quendo vel  ridendo  regrediente,  imperitiores  valde 
contenti  sunt  puerorum  valetudine;  pari  modo  non 
animadvertunt  proprium  tussis  siccae  latrantisque  ha- 
bitum, donec  valde  aucta,  a majori  sibilo  stipata 
tempore  vespertino  recurrat.  Tum  respiratio  multo 
difficilior  fit;  facies  maxime  erubescit  in  omnibus  suis 
partibus,  oculi  splendent  atque  orbitas  quasi  effugere 
videntur;  venae  capitis  et  colli  multo  sanguine  im- 
pletae tumescunt  et  pulsus  est  durus  celerque  et  fre- 
quens. In  remissionibus  et  fere  intermissionibus  de 
his  rebus  nihil  remanet  nisi  frequens  pulsus  atque 
dolor  minime  gravis  in  trachea.  Sed  multo  celerius 
recurrunt  invasiones  morbi;  tum  infans  quiete  dor- 

miens  paullatim  inquietior  fit,  respiratione  magis 
magisque  clariore  et  celeriore,  donec  impetus  re- 
cens intret;  cujus  tussis  nunc  per  expectorationera 
profert  sputa  spumosa,  cruenta,  interdum  canaliformia 
ex  fibrina  conglutinata.  Nunc  inspiratio  multo  diffi- 
cilior, clarior,  magis  sibilans  observatur;  caput  re- 
trorsum reflectitur,  trachea  et  larynx  in  altum  tolli- 
tur. Febris  maxime  augetur  et  in  facie  interdum  et 
aliis  locis  convulsiones  existunt;  vultus  perversus  et 
deformis  laboriosis  inspirationibus  omni  momento  mu- 
tatur, ubique  purpureo  rubens  habet  oculos  ex  capite 
procidentes  quique  ob  anxietatem  respirationis  vol- 
vuntur huc  et  illuc.  Os  patet  et  alae  nasi  agitantur 
celerrime;  praeterea  sitis  insatiabilis  est  et  potus 
cupide  dejicitur  ut  interdum  per  nares  pro  parte  re- 
currat. Anxietas  aegrotantium  fere  inenarrabilis  vi- 
detur; jactuntur  in  lecto  linguam  protrudentes,  ut  ae- 
rem haurire  possint;  sibi  et  aliis  lacerant  vestimenta 
et  capillos  sudore  madidos;  tum  collabuntur  in  lectu- 
lum pallidi;  coerulei,  tumescentes,  consumpti  et  veluti 
dormientes  videntur,  sed  volvuntur  oculi,  pro  parte 
palpebris  obtecti,  ita  in  altura,  ut  tantum  albugineam 
quasi  rubro  colore  infundendo  impletam,  conspicere 
possimus.  Mox  vero  somno  excussorum  aegrotantium 
sentimus  tremorem  cordis  et  carotidum;  videmus  dia- 
phragma, pectore  quieto,  agitari  spasmodice.  Nares 
longe  aperiuntur,  oculi  labuntur  exstincti  et  circum- 
dantur orbiculis  coeruleis.  Nihil  aliud  superest  nisi 
raucus,  suspirans  vagitus  aeris  et  potus.  Atque  un- 
guibus et  dentibus  lacerant  sibi  faciem  et  os  nasum- 
que, donec  moriantur;  aut  horrescentes  convulsioni- 

bus  conficiantur;  aut  quieti  fiunt,  morbo  quasi  defi- 
nito, et  coerulei,  tumidi,  sudoribus  frigidis  obtecti 
sensim  obdormiscunt. 

III.  De  facie  haemoptysica. 

Haemoptysis  plerumque  conjuncta  est  cum  phthisi 
pulmonum  tuberculosa,  aut  saepissime  in  hanc  transit. 
Quare  vulgo  habitus  phthisicus  et  in  haemoptysicis 
describendus  est,  nisi  morbi  impetus  ipsius  incipit. 
Tum  enim  paulo  ante  et  in  invasione  ipsa  mali  fa- 
cies valde  tensa  est,  intumescens,  aequaliter  rubicun- 
da sive  lucidior  sive  obscurior,  imprimis  autem  cir- 
cumscripto in  zygomatibus  rubore  quadrato  laetoque 
praedita.  Oculi  rigentes,  fulgentes,  vivaces,  conjun- 
ctiva rubenti  et  iride  contracta  ac  tensa,  ex  Orbita 
exstant;  os  conclusum,  alae  nasi  elatae.  Inquies 
summa  et  anxietas  aliquidque  saevae  indignationis  in 
vultu  delineata  sunt.  Quibus  accedunt  signa  facialia 
respirationis  impeditae:  pinnae  narium  agitatae,  ca- 
put elatum;  porro  tussis  et  sanguinis  ex  ore  excre- 
tio  aliaque  sat  nota.  Aliquid  temporis  post  impetum 
adhuc  remanet  facies  tensa,  anxia,  tristis.  Paullatim 
evanescit  tensio  neque  nisi  in  oculis  splendoris  quid- 
quam inest.  Sanguinis  multitudine  tota  dejecta  col- 
labi tur  facies  celerrime,  pallescit,  solvitur,  remittitur. 
Oculi  languescunt  et  collabuntur,  dum  pupilla  pate- 
scit et  iris  solvitur  neque  lucis  tam  sensilis  est  solito. 
Labia  antea  rabentia,  sicca  et  trementia  pallent  om- 
nino; turgore  vitali  ex  ore  effugiente  aeger  accipit 
habitum  hippocraticum  quendam.  Nunc  in  vultibus 

inest  aequitas  animi  et  aeger  fessus  in  somnum  in- 
cidit quietum. 

IV.  De  facie  phthisica. 

Phthisis  tuberculosa  quot  homines  contra  omnium 
medicorum  omnia  studia  et  labores  necet,  minime 
gentium  ignotum  est.  Atque  videtur  hoc  malum, 
quod  jure  crux  et  molestia  medicorum  nominari  pos- 
sit, longius  et  latius  extendi,  ut  medici  convincantur, 
quam  debilis  ac  parum  sufficiens  ars  medendi  sit? 
Neque  enim  solum  hereditarium  malum  est,  sed  etiam 
acquisitum  per  vitiosam  vitae  rationem;  saepissime 
aetate  pubertatis  se  manifestat  et  imprimis  in  homi- 
nibus debilibus  et  iis,  qui  antea  scrophulosi  et  rha- 
chitide  laborarunt.  Primo  initio  fortasse  nullis  signis 
agnoscenda,  nisi  habitu  illo  phthisico  se  confirmat  ma- 
lum. Homines  hac  diathesi  tuberculosa  praediti  jam 
in  puerili  aetate  documenta  afferunt  constitutionis  graci- 
lis, tenerae;  habent  cutem  teneram,  albam,  tenuem,  mu- 
sculos tenues  et  laxos.  Concinne  celerrime  crescunt;  ta- 
men sunt  debiles,  infortes,  facile  defatigantes.  Aetate 
puerili  hic  habitus  multo  clarior  elucescit,  imprimis 
apud  homines  capillis  flavis  et  multis  ornatos.  Pu- 
bertate ipsa  mature  incipiente  homines  crescunt  in 
altum  et  graciles  fiunt ; huc  accedit  pectus  angustum, 
planum,  aequum,  impressum,  collum  longum,  humeri 
prominentes,  corporis  habitus  extensus,  longae  extre- 
mitates superiores.  Faciei  color  idem  est,  qui  in  cute. 
In  genis  bellus  et  tener  rubor  circumscriptus  vulgo 
verbo  germanico  Schwindsuehtsrose  dictus;  qui 
color  venustatem  juvenilem  auget  quam  maxime. 

Dentes  sunt  pulchritudinis  summae,  candoris  et  colo- 
ris margaritarum;  labia  formosissime  rubra  et  tota 
facies  plerumque  amoena  et  acuta  et  excitata.  Ocu- 
los praebent  phthisici  magnos,  claros,  concinne  coeru- 
leos aut  cinereos.  Ipsi  digiti  teneri  sunt  et  ad  lucem  con- 
versi fere  pellucidi.  Talibus  hominibus  inest  memoria 
magna  et  firma,  phantasia  florida,  temperamentum 
sanguinicum  et  ingenium  egregium.  Sin  autem  phthi- 
sis longius  progressa  est,  tum  gradatim  signa  exi- 
stunt,  quae  consumptionem  significant.  Color  faciei 
macilentae,  longae,  tenui  ac  languida  cute  obtectae 
est  lurido -albus  neque  minus  ad  virido -flavum  ver- 
gens; non  dissimilis  colori  cerae  albae.  Genas  ob- 
ducit rubor  tener  et  circumscriptus.  Vultus  teneri, 
expressi;  oculi  initio  semper,  postea  non  nisi  in  febris 
hecticae  accessionibus  splendentes.  Conjunctiva  prae- 
bet initio  egregiam  albedinem  et  splendorem,  similem 
operi  porcellaneo;  serius  tenuior  fit  et  ob  translucen- 
tem  chorioideam  coerulea.  Oculis  lacrymarum  effu- 
sione madidis,  labiis  initio  rubris,  sensim  pallentibus, 
dentes  minime  obtegentibus ; naso  acuminato,  tempo- 
ribus impressis,  arcubus  zygomaticis  prominentibus. 
Morbo  excrescente  majora  signa  fiunt:  labia  dentes 
obtegere  non  possunt,  os  semper  apertum  est.  Tum 
facies  quasi  splendore  imbuitur,  et  aeger  in  febris 
hecticae  exacerbationibus  spem  habet  quam  maxi- 
mam; praesentium  inscius  non  nisi  de  futuris  tempo- 
ribus curat;  adspectus  est  hilaris,  splendens,  quasi 
fanaticus.  Denique  intumescit  tota  facies  pallida; 
oculorum  splendore  exstincto,  cornea  obnubilata,  man- 
dibula dependenti,  malis  lapsis,  labiis  flaccidis  etfri- 

gidis,  naso  frigido  et  gracili,  deliriis  blandis  acceden- 
tibus aeger  paullatira  mortem  occumbit  magna  con- 
silia animo  volvens. 


PARS  TERTIA* 


DE  EACIEI  HABITU  IN  MORBIS  SYSTEMATIS 
VASORUM. 

De  facie  cyanotica. 

Morbus  hic  fere  semper  insanabilis  plerumque 
ex  vitio  organico  et  congenito  cordis  progressus, 
facillime  ex  facie  diagnoscitur.  Nam  signum  patho- 
gnomonicum  color  coeruleus  cutis  est  conjunctus  cura 
signis  periodicae  suffocationis  etc.,  qualia  in  vitio 
cordis  adesse  solent.  Qui  color  coeruleus  praecipue 
occupat  illas  partes,  quae  tenui  ac  tenera  epidermide 
obtectae  sunt,  nempe:  genas  et  palpebras,  labia,  linguam, 
latera  extremitatum  interna,  digitos  et  pedis  et  manus 
extremos,  ita  ut  in  adspectu  primo  credere  possimus, 
eum  hiemali  acerrimo  frigore  penetratum  esse.  E va- 
nescit interdum  hic  color  quam  celerrime  et  ita  recurrit. 
Oculi  magni  tum  prominent.  Ad  quae  accedunt 
gracilis  habitus  cyanotici,  perquam  longa  brachia, 
extremorum  digitorum  et  pedis  et  manus  bulbosa 
forma;  temperatura  cutis  minuta  est,  quare  aegri 
multo  frigent  et  algent  et  in  facie  habent  aliquid 
inertis  et  morosi  ac  phlegmatici.  Porro  aegri  facil- 
lime fatigant  et  conqueruntur  de  aeris  inopia,  quam- 

vis  libere  et  profunde  et  sine  doloribus  inspirare 
possint.  Sensim  hoc  impedimentum  respirationis  au- 
getur et  aegri  plerumque  aetate  juvenili  vel  virili 
hydrope  necantur. 


PARS  QUARTA. 


I.  De  facie  febrili  gastrica. 

Saepissime  jam  ex  intervallo  decem  passuum 
cognoscitur  gastricismus.  Sin  enim  aeger  in  loquendo 
os  aperit  itaque  linguam  etsi  minima  ex  parte  in 
lucem  fert,  ea  spisso  muco  subflavo  obtecta  est; 
simul  ex  ore  enascitur  foetor  vix  tolerabilis.  Prae- 
terea facies  colore  in  luridum  et  subflavum  levissime 
verso  instructa  est  et  aphthis  circum  os.  Quae  fa- 
cies, sordibus  sursum  turgentibus,  valde  mutatur; 
nam  inquieti  fiunt  aegroti;  tremit  labium  superius  et 
alae  nasi  altius  tolluntur,  totique  vultui  anxii  et  mo- 
rosi quidpiam  inest.  Libido  vomendi  tum  sensim  in 
justum  vomitum  transit,  tumque  tota  facies  in  latius 
tracta  et  dependens  fit;  alae  nasi  inter  se  removen- 
tur et  os  latum  et  apertum  emittit  sordes  gastricas. 
Ad  quae  accedunt  congestiones  sanguinis  ad  caput 
eamque  ob  rem  rubor  et  intumescentia  faciei. 

II.  De  facie  verminosa. 

Inter  omnes  vermes,  qui  in  corpore  humano  ha- 
bitant, facillime  Ascaris  lumbricoides  in  infantibus 
diagnosci  potest  ex  facie.  Apud  liberos  his  vermi- 

bus  laborantes  facies  magis  vel  minus  tumida,  laxa; 
oculus  est  magnus,  pupilla  dilatata,  vultus  paululum 
riget  et  languescit  et  sub  palpebra  inferiori  orbicu- 
lus coeruleus.  Nares  propter  pruritum,  quem  pueri 
manibus  scabentibus  tranquillare  tentant,  rubicundae 
sunt  et  excoriatae;  nasusque  ipse  eandem  ob  causam 
intumescens  et  bulbosus.  Color  faciei  valde  pallidus 
est.  Ex  tali  habitu  cum  firmitate  quadam  vermes 
diagnoscere  possumus,  quamquam  non  aliis  signis 
juvati,  qualia  sunt:  abdominis  intumescentia,  urina 
cum  sedimento  albo  vel  roseo,  excretio  vermium  ipsa. 


PARS  QUINTA. 


DE  FACIEI  HABITU  IN  MORBIS  SECRETIONUM. 

♦ 

I.  De  facie  hy drothoracica. 

Praegressis  jam  per  magnum  tempus  respiratio- 
nis in  currendo  et  adscendendo  impedimentis  levissi- 
mis atque  exiguo  oedemate  pedum,  denique  etiam 
facies  morbum  hunc  periculosissimum  exprimit.  Est 
enim  facies  instructa  cute  tumida  et  ad  sudores  prona, 
tamen  sine  illo  turgore  vitali,  qui  inflammationibns 
semper  adest.  Colore  pallido,  lurido,  subflavo  vel 
viridescenti  hic  et  illic  maculae  et  striae  ruboris  cu- 
jusdam  oriuntur,  quae  praecipue  in  genis,  nasi  apice 
et  parte  superiori  frontis  animadvertuntur.  Qui  ru- 
bor non  est  aequus,  sed  quasi  ortus  ex  injectione 
vasorum,  quare  marmorati  aliquid  habet  et  composi- 

tus  est  ex  striis  venarum  coerulearum , _ arteriarum 
purpurearum  et  subflavi  coloris  cujusdam.  Hic  rubor 
interdum  magis  in  coeruleum  versus  et  cum  plumbeo 
conjungitur.  Palpebrae  facillime  oedemate  afficiuntur 
itaque  oculos,  quorum  conjunctiva  flavescit,  crassae 
obtegunt.  Labia  turgescentia  fortiter  rubent,  alaeque 
nasi  elatae  sunt.  Faciei  lineamenta  videntur  profunda, 
quasi  exarata  et  coloris  sunt  plumbei  imprimis  cir- 
cum angulos  oris;  circum  oculos  jacent  plumbei  or- 
biculi. Ut  initio  morbi  partes  faciei  superiores  ma- 
xime tumescunt,  ita  posteriori  progressu  lpali  inferio- 
res aqua  implentur.  Tum  facies  quam  maxime  de- 
pravatur angulis  oris  et  lineamentis  transversis  de- 
pendentibus; genae  saccos  quosdam  efficiunt,,  pinnae- 
que late  apertae  sunt,  ita  ut  canis  faciei  haud  dis- 
similis videatur  facies  humana.  Praeterea  adnotan- 
dus  est  tristis,  morosus  aegrotantis  vultus,  qui  in- 
quietem, anxietatem,  indignationem,  sollicitudinem 
docuraentat.  Fieri  non  potest,  quin  somnum  capiat 
aeger,  nisi  capite  valde  erecto.  Porro  accedit  cor- 
poris emaciatio,  difficultas  respiratoria  et  febris  he- 
Ctica;  quae  res  vel  vehementissiino  angore  hopiines 
interficiunt  vel  placidissime  solvunt. 

II.  De  facie  icterica. 

Icterus  flavus,  aurigo,  morbus  regius,  malum  ar- 
cuatum oritur  aut  sanguine,  quod  hepatis  functio  im- 
pedita est,  parum  decarbonisato,  aut  quod  per  vasa 
lymphatica,  bilis  secretione  justa,  plus  bilis,  quam  fas 
est,  resorbetur,  aut  quod  sanguis  hypercarbonisatus 
per  hepatis  functionem  non  satis  decarbonisari  potest. 


41 


Omni  vero  icteri  generi  essentiale  signum  est  color 
depravatus  cutaneus.  Quare  icterus  exquisitus  pro- 
pter pigmentum  alienum  sub  cute  depositum  facillime 
cognoscitur  atque  minime  describendus  est;  pari  modo 
et  complicationes  biliosas  aut  icterum  leviorem  optime 
ex  ore  cognoscere  possumus,  neque  aliud  hac  in  re 
nobis  animadvertendum  est,  nisi  ut  primo  adnata  ocu- 
lorum tunica,  tum  partes  circum  os  et  alas  nasi  et 
palpebra  inferior  flavo  colore  obducantur;  tum  dentes 
et  saliva  et  sputa  atque  ultimum  capilli,  ungues,  ossa, 
cartilagines,  integumeuta  cerebri  neque  vero  cere- 
brum nervique.  Urina  etiam  flavi  coloris  est  et  char- 
tam imbutam  eodem  modo  tingit.  Hic  color  chara- 
cteristicus  est  flavus  in  viride  vergens ; interdum  us- 
que ad  nigricantem  commutatur.  Ad  quae  accedit 
pruritus  cutis,  oculi  illacrymantes,  vires  debilitatae  et 
si  morbus  in  fastigium  provectus  est,  aeger  toto  cor- 
pore flavus  est  quam  maxime. 

HI.  De  facie  febrili  catarrhali. 

Etiam  de  hac  quidem  facie  non  multa  scribenda 
sunt,  cum  imperitissimi  artis  medendi  homines  catar- 
rhum  nasi  et  oculorum  facillime  per  adspectum  co- 
gnoscant. Signa  enim  firmissima  et  essentialia  omni- 
bus nota  sunt  haec  quidem:  calor  frontis,  gravedo, 
oculorum  catarrhalis  iuflammatio,  labia  tumentia  et  a 
muco  corrosa  eodem  modo,  quo  nares,  cutis  aspera 
sicca,  inquietudo  et  lassitudo  omnino  febrilis. 

PARS  SEXTA. 


DE  FACIEI  HABITU  IN  MORBIS  ORGANORUM 

SEXUALIUM. 


I.  De  facie  chlorotica. 

Symptoma  chloroseos,  quod  facillime  observatur, 
est  mutatio  coloris;  adspectus  pallidus  nonnullis  locis 
interdum  fortasse  in  viride  vergens.  Hac  re  facies 
cldoroticarum  facile  agnoscitur.  Ob  permagnam  fa- 
ciei extremitatumque  palliditatem , quae  puerili  cada- 
veri sive  cerae  semiinsolatae  haud  dissimilis  est,  nulla 
in  parte  corporis,  neque  in  genis,  neque  in  labiis, 
neque  in  membrana  oculorum  conjunctiva  palpebrali, 
neque  in  gingiva  ruboris  vestigia  invenimus.  Faciei 
cutis  plerumque  tumescens,  oedematosa  quasi  videtur, 
tamen  pressa  minime  gentium  foveas  format,  verum 
sub  oculis  saccos  efficit,  qui  coerulei  aliquid  coloris 
habent.  Apex  nasi  frigidus  est  et  pallescens  et  cutis 
omnino  aliquid  pellucidi  praebet.  Aliud  symptoma 
est  temperatura  minuta,  qua  re  chloroticae  semper 
frigent  et  algent,  et  maxime  cupidae  sunt  caloris  ju- 
cundi. Accedit  .ad  hoc  pathognomonicum,  ut  musculi 
valde  laxati,  gelatinosi  et  pallidi  sint.  Eodem  modo 
et  sanguis  mutatur,  qui  in  quantitate  minutus,  egens 
cruoris  et  pallidus,  luridus,  mucosus,  solutioni  gelati- 
nae  similis  animadvertitur,  difficilius  coagulatur  pla- 
centam formans  tenuem  et  salium  ferrique  minus, 
quam  jus  est,  continentem.  Praeterea  respiratio  in 
chlorosi  impedita  est  et  assimilatio  debilitata;  cibo- 


43 


nim  appetitus  minuitur  et  post  coenam  chloroticae 
facillime  querantur  de  pyrosi,  sapore  alienato,  mala- 
cia picaque,  vomi  turi  tionibus  et  ipso  vomitu.  Tum 
chloroticae  magnam  cupidinem  solitudinis  habent  et 
hominum  congressum  fugiunt.  Videntur  parcae  ver- 
borum, tranquillae,  pavidae,  tristes,  moestae,  haud 
voluntario  gemunt  et  lacrimant.  Imprimis  inertia, 
lassitudine,  fatigatione  cruciantur;  quare  feresemper 
se  tendunt  oscitantque. 

II.  De  facie  hysterica. 

Hysteria,  quae  maxime  variis  formis  Proteo  si- 
milis medicos  angit,  tam  apud  homines  inferioris  or- 
dinis invenitur,  quam  potissimum  apud  summos.  Ma- 
xime cum  sexualibus  conjunctum  morbum  inprimis 
apud  feminas  animadvertimus,  in  quibus  plerumque 
habitum  spasmodicum  assumit.  Non  praecipue  dia- 
gnoscere  possumus  ex  facie  aegrotantis  hoc  malum, 
multo  melius  ex  verbis  et  forma  loquendi  disserendi- 
que.  Attamen  in  facie,  jam  longe  perdurante  hyste- 
ria aliquid  inest,  quod  nobis  vestigia  morbi  praebere 
possit.  Omnino  hysterismus  magis  apud  feminas  in- 
venitur, quae  nigris  capillis  ornatae  sunt,  quam  apud 
feminas  flavorum  capillorum;  aut  certe  in  feminis  ni- 
gris crinibus  malum  multo  pertinacius  est  et  hae  ae- 
grotantes audaciores  et  promptiores  sunt.  Facies 
saepe  pallida  est  circum  oculos  in  coeruleum,  in  genis 
et  naso  in  flavum  vergens.  Qui  color  cutaneus  non 
raro  commutatur  cum  rubore  circumscripto  genarum, 
qui  plerumque  signum  affert  paroxysmi  hysterici  modo 
incipientis.  Praeterea  vultus  hystericarum  feminarum 

et  potissimum  nuptarum  aut  earum,  quarum  menstrua- 
tio difficilis  et  abnormis  est,  habet  proprietatem  quan- 
dam.  Adspectura  enim  tam  senilem  praebent  tales 
feminae,  ut  aetate  multo  magis  provectae  videantur, 
quam  revera  sunt.  Tum  in  vultibus  inest  quidpiam 
diffidentiae  et  suspicionis  ; oculos  in  unum  locum 
figere  nequeunt,  qui  inquieti,  vero  lenti  ad  omnes 
partes  vagantur.  Modo  facies  valde  tumet  et  rubet, 
modo  collabitur  atque  pallescit.  Si  posterius  accidit, 
tum  plerumque  impetus  morbi  spasmodicus  imminere 
solet.  Omnino  igitur  ad  cognoscendam  ex  facie  hy- 
steriam  nos  adjuvant  magna  symptomatum  incon- 
stantia et  mutabilitas  atque  illa  summa  lineamento- 
rum expressio  spasmodica. 


PARS  SEPTIMA. 


DE  FACIEI  HABITU  IN  MORBIS  SYSTEMATIS 
NERVOSI. 


In  cerebro  nervisque  duplex  morborum  series  ex- 
stat; modo  enim  functio  cerebralis  impedita  est, 
ita  ut  post  mortem  ne  levissimum  quidem  signum  per- 
scrutari possimus ; modo  materia  nervorum  cerebrique 
valde  mutata  est.  Itaque  habemus  morbos  psychicos 
et  physicos  nervosos.  Cum  mihi  nullo  modo  conti- 
gerit, ut  morborum  psychicorum  nonnullos  casus  videre, 
vel  potius  observare  possim,  atque  cum  minime  gen- 
tium compilare  mihi  in  mentem  veniat,  nisi  fortasse 

quidpiam  rei  conscribendae  viderim  — hoc  loco  de 
morbis  cerebris  psychicis  nullo  modo  mentionem  la- 
ciam atque  tantum  de  tribus  vel  quatuor  morbis  phy- 
sicis, quos  saepius  vidi,  aliorum  medicorum  dicta 
breviter  praeponere  copabor. 

I.  De  facie  febrili  nervosa. 

Inter  omnes  febres  nervosas  tantum  typhum  sic 
dictum  abdominalem  saepius  vidi,  quare  tentabo,  hoc 
malum  paululum  describere.  Distinguere  possumus 
in  typho  abdominali  tria  morbi  stadia,  scilicet:  sta- 
dium erethico-nervosum , stadium  torpido -nervosum 
et  stadium  soporosuin.  Incipit  hic  typhus  cum  febri 
gastrica;  hac  in  febri  jam  nonnulla  signa  nervosa 
nobis  obviam  veniunt,  praecipue  quidem  mutabilitas 
et  inconstantia  et  symptomatum  contradictio.  Modo  enim 
rubet,  modo  pallet  facies;  modo  quieti  sunt  oculi, 
modo  circumvagantur.  Omnino  autem  haec  videmus 
signa:  color  faciei  est  luridus,  flavido-viridescens,  fere 
chloroticus ; oculi  natantes,  languidi.  Ad  quae : cepha- 
lalgia, vertigo,  animus  affectus,  lingua  muco  flavo 
obtecta,  diarrhoeae  mucosae,  somnus  inquietus  et  prae 
ceteris  dolor  in  illa  abdominis  regione  supra  ligamen- 
tum Poupartii  sita;  qui  dolor  si  per  prementem 
manum  excitatur,  aegroti  inter  deliria,  quibus  convin- 
cti  sunt,  vultus  commutant  atque  ridere  inter  dolo- 
res videntur.  In  secirado  stadio  signa  typhosa  ma- 
gis in  lucem  progrediuntur.  Aegrotus  in  lectulo  ne- 
gligenter  prostratus  ad  inferiores  lecti  partes  devol- 
vitur, in  tergo  jacens,  cruribus  adductis  manibusque 
ad  genitalia  positis.  Cutis  est  fervida,  caloris  raor- 

dacis,  pro  parte  sudans.  In  facie  invenimus  tranquil- 
litatem somnolentis,  qui  somniis  blandis,  jucundis  mo- 
vetur. Cutis  faciei  aliquid  splendidi  habet  atque  in- 
terdum in  genis  tenui  rubore  praedita.  Labia  levi- 
ter inter  se  conjuncta  sunt,  fervida,  sicca,  rimosa 
imprimis  labium  inferius,  atque  eodem  modo,  quo  na- 
res et  dentes  et  lingua  muco  fuliginoso  obtecta.  Oculi 
languidi,  natantes  quasi,  lacrymantes  instructi  sunt 
conjunctiva  lurido-flava,  in  angulo  interno  muco  sicco 
ornati,  iride  soluta  ac  dilatata  praediti.  Etiam  per 
hoc  stadium  semper  remanete  illud  pathognomonicum 
signum  dolorosum  in  abdominis  regione  inferiori.  Qui- 
bus accedunt:  agrypnocoma,  deliria  mussitantia  et 
querelae  de  debilitate  quam  maxima.  Stadium  morbi 
tertium  paralyticum  magna  instructum  est  debilitate 
cum  deliriis  continuis  et  carpologia.  Aegrotantes 
multo  plus  in  lectum  ultimum  labuntur  adspectumque 
assumunt  pallidum  hippocraticum;  facies  iit  lurida, 
pallida,  sudoribus  frigidis  obtecta;  tempora  collabun- 
tur;  nasus  gracilis,  mandibula  dependens,  labia  pal- 
lescentia, oculi  exstincti,  tota  apathica  facies  mortem 
nuntiant  celeriorem. 

II.  De  facie  hemiplegica. 

Qualiscunque  causa  hemiplegiam  facialem  progi- 
gnit, ex  vultu  hic  morbus  facillimo  negotio  cogno- 
scitur. Inter  duas  partes  faciei  quam  maxima  est 
differentia.  Hic  enim  musculi  paresi  affecti  laxitate 
laborant,  dum  in  regione  contraria  vigore  et  tumore 
solito  praediti  sunt;  quam  ob  rem  os  distrahitur,  ob- 
liquum fit,  ita  ut  nasus;  pari  modo  lingua  in  latus 

sanum  ducitur  atque  saepissime  propter  paralysin  im- 
mobilis est.  Alter  oculus  maxima  ex  parte  palpebra 
superiori  paralytica  obtectus,  semiclausus,  alter  vero 
normalis  aut  paullulum  minor  est.  In  latere  paraly- 
tico defluunt  lacrymi  ob  atoniam  punctorum  lacryma- 
lium.  Tum  hic  rubent  genae,  illic  pallescunt;  hic 
major  sentitur  calor,  illic  frigent  paralyticae  partes 
algentque;  hic  laxa  dependet  cutis,  illic  tumescit. 
Quibus  omnibus  rebus  maxima  perversitas  et  vultuum 
deformitas  procreatur. 

III.  De  facie  prosopalgica. 

Prosopalgia,  dolor  faciei  Fothergilli  est  ple- 
rumque chronica  rarius  acuta  affectio  erethistica  ner- 
vorum facialium.  Potissimum  corripit  nervum  trige- 
minum, communicantem  faciei,  plexum  anserinum,  ner- 
vum infraorbitalem,  frontalem,  ramum  palatinum  et  al- 
veolarem. Qui  dolor,  cum  maxima  vehementia  con- 
junctus, eam  ob  rem  aegrotantium  vultibus  aliquid 
proprii  tribuit  itaque  primo  adspectu  diagnoscitur, 
praecipue  cum  morbus  jam  in  majorem  saevitiam  ad- 
scendit.  Quo  in  morbo  altera  parte  dimidia  potissi- 
mum affecta,  faciei  perversi  aliquid  inest,  quod  latus  ae- 
grotans emaciatione  laborat.  Genae  doloris  cruciatae 
plerumque  collapsae  sunt  et  propter  maciem  eteamob 
causam,  quod  multi  dentes  jam  extracti  sunt  ob  do- 
lores, quos  habebat  aeger  rheumaticos  dentalgicos. 
Praeterea  tota  facies  senioris  speciei  aliquid  habet 
et  laxitatis  atque  genae  doloribus  affectae  saepissime 
rubescunt  et  fricationibus  excoriatae  sunt.  Sin  autem 
dolor  periodicus  invasionem  suam  facit,  saepissime 

tactu  levissimo  procreatus»,  tum  convulsiones  et  quasi 
fulgur  facialium  musculorum  adsunt,  qui  musculi  uti 
electrico  ictu  conquassati  convelluntur.  Ita  facillime, 
priusquam  aeger  de  aliqua  re  conquestus  est,  cogno- 
scimus malum  prosopalgicum. 

IY.  De  facie  deliratoria. 

Delirium  tremens  minime  gentium , ut  nonnulli 
contendunt,  post  vini  abusum  sed  tantum  ex  sicerae 
uberrima  potatione  oritur.  Si  saepius  aeger  in  idem 
hoc  malum  jam  incidit,  tum  facies  in  casu  recentiori 
proprietatem  affert  minime  levissimam.  Facies  est 
rubra,  tumescens;  oculi  prominentes  paulo  rubicundi, 
pupilla  minuta  praediti  5 labia  rubra,  turgescentia,  in- 
terdum rimosa;  ad  quae  accedit  maxima  animi  hilari- 
tas, quae  omnibus  vultibus  totoque  oculorum  habitu 
manifestata  est.  In  acme  morbi  invenimus  ob  con- 
gestiones sanguinis  ad  caput  oculos  circumvagantes 
splendentes.  Multa  loquitur  aeger  de  omnibus  quam- 
quam minimis  rebus,  quae  eum  circumdant;  sed  loqui- 
tur cum  impetu  quodam  et  in  certis  intervallis  atque 
abrupta  verba  usque  ad  nauseam  sexcenties  repetit. 
Plerumque,  quod  officium  per  totam  vitam  facere  so- 
litus est,  id  quoque  in  hoc  morbo  facere  sibi  videtur; 
quare  lignarius  ligna  caedit,  miles  exercitationes  exer- 
cet mditares,  auriga  de  rebus  vehiculariis  multa  et 
longa  disserit.  Saepissime  etiam  hi  homines  alacri- 
tatis cujusdam  ingenii  signa  proferunt,  atque  salibus 
et  acutissimis  argutiis  circumstantes  delectantur. 
Quibus  in  enarrationibus  jucundis  interdum  pathogno- 
monice  quasi  existit  magnus  minimorum  animalium 


49 


metus;  se  videre  creduut  homines  mures  et  feles  et 
scarabeos  et  culices  et  muscas  aliaque  animalia,  quae 
maximo  cum  labore  cupiunt,  ut  arripere  et  necare 
possint.  Ita  delirat  homo  jucundissime  et  maxime 
ridicule  per  dies  tres,  vel  sex,  vel  octo  tumque  in 
somnum  incidit  salutarem,  ex  quo  expergiscitur  sa- 
nus et  omnium  rerum,  quas  dixerat  atque  fecerat, 
plane  inscius. 


VITA. 


Illatus  sum  ego  Caro  lus  Gu  ilei  mus  Plicmcl  die 
XIX.  mensis  Decembris  anni  MDCCCXII.  hac  in  urbe, 
Bcrolini.  Patrem  Caro  Ium,  vegi  a consiliis  militiae 
in  regno  Borussico,  optimum  et  dilectissimum  jam  per 
duos  minos  morte  citissima  mihi  abreptum  lugeo  atque 
desidero  neque  unquam  obliviscar.  Mater  vero  carissima 
Elisa  betha  c gente  Kroehl  usque  ad  haec  tempora 
a Deo  maximo  optima  valetudine  praedita  filio  benefi- 
ciis innumerandis  obstricto  servata  est.  Ad  doctrinas 
confessionis  evangelicae  addictus  sum.  Primis  litcrarum 
elementis  a domesticis  praeceptoribus  imbutus,  undecimo 
vitae  anno  gymnasium  adii  Berolinense,  cui  nomen  est 
Friderico-Guilelmum.  In  quo  per  sex  annos  moratus 
me  contuli  ad  gymnasium  Friderico- Wcrdefanum,  ubi 
rite  testimonium  maturitatis  mihi  acquisivi.  His  insti- 
tutis quanta  debeam,  lingua  non  valet  exprimere;  sed 
memoriam  et  gratiam  eorum  animo  servabo  et  revocabo 
semper.  Illa  gymnasia  florent  et  nunc  sub  directoribus 
doctissimis,  benevolentissimis,  humanissimis  Spillecke 
et  Ri  h b e ck,  qui  tanto  amore  et  tanta  familiaritate  disci- 
pulos amplexi  sunt,  ut  ab  omnibus  tanquam  patres  ho- 
norati sint  ctiamque  a me  honorentur.  Xeque  non  ce- 
teros docentes  optimos  Cei.  Yxem,  Pohl,  Dove  sein- 
per  grato  animo  venerabor.  Qui  mathematices,  illius 
almae  et  utilissimae  doctrinae,  praeceptores  praecipue 
egregiis  me  circumstrinxerunt  beneficiis  et  quanta  mihi 
praestiterint  testimonia  humanitatis  et  liberalitatis,  quam- 
quam remunerari  nequeam,  tamen,  ne  ingratus  videar, 
quin  commemorem  non  possum.  Etiam  reliqui  juvenis 
praeceptores:  Ccl.  Wigand,  Wendt,  Ronnel,  En- 
gclhardt,  Gange,  Benckendorff,  Benary,  Zim- 
mertnann,  viri  doctissimi,  qui  ad  optima  quaeque  et 
praeclara  animum  puerilem  instituerunt,  et  veterum  stu- 
dio fructifero  imbuerunt,  ut  pro  diligentia  et  opera  mihi 
tributa  hasce  animi  grati  eiTusiones  sumant,  oro  rogoque. 
Anno  MDCCCXXXU.  testimonio  maturitatis  donatus, 
inter  cives  instituti  medico-chirurgici  Friderico-Guilelmi 
receptus  sum  ibique  per  quadriennium  moratus  de  va- 
riis doctrinarum  ad  studium  medicinae  et  chirurgiae  perti- 
nentium partibus  hos  viros  illustrissimos  et  celcborrimos 
disserentes  audivi; 


Cei.  Wolff  de  hodegetice,  logiee  et  psvehologia, 
111.  Link  de  botanice,  historia  naturali  et  toxicologia; 
Cei.  Turi  e de  physice,  chemia  et  pharmacia;  111. 
Schlemm  de  osteologia,  anatomia  organorum  sensuum, 
splanchnologia,  syndcsmologia  et  anatomia  universali. 
Artem  mortuorum  cadavera  rite  dissecandi  111.  Muel- 
lcr  una  cum  IU.  "S chl  cm m me  docuerunt.  Porro  fre- 
quentavi praelectiones  Coi.  Eck  de  physiologia;  111. 
M u e 1 1 e r de  physiologia ; 111.  F r.  H u f e 1 a n d de  patlio- 
logia  generali,  semiotice,  therapia  tam  generali  quam 
speciali;  111.  Ilorn  de  patliologia  speciali,  de  morhis 
mentis  et  de  syphilide;  111.  Osann  de  materia  medica 
et  de  auxilio  in  repentinis  vitae  periculis  ferendo;  Cei. 
C asper  de  arte  formulas  medicas  concinnandi;  111. 
Kluge  de  arte  fascias  applicandi,  de  chirurgia  gene- 
rali, de  ossium  fracturis  et  luxationibus , de  arte  ob- 
stetricia. de  akiurgia;  111.  Juengken  de  chirur- 
gia speciali,  de  akiurgia  et  de  ophthalniiatrice.  111. 
Hecker  mihi  Celsi  de  medicina  libros  et  Burserii  in- 
stitutiones interpretatus  est.  Exercitationibus  clinicis 
interfui  apud  IU.  Bartels,  IU.  Osann  et  Cei.  Wolff; 
chirurgicis  apud  111.  llust;  chirurgicis  et  ophfhalmiatri- 
cis  apud  111.  de  Graefe';  ophthalmiatricis  apud  111. 
Juengken;  nec  defui  exercitationibus  practicis  ad. me- 
dicinam forensem  pertinentibus  111.  Wagncr.  Denique 
etiam  praelectiones  ad  medicinam  veterinariam  spectan- 
tes frequentavi:  de  anatomia  animalium  domesticorum 
Cei.  Gurlt;  de  morbis  epizooticis  et  de  zoodiacta  Cei. 
Rcckleben;  de  equi  lineamentis  externis  Beat.  Na  li- 
manti ilocentes  audivi;  aeque  ac  de  equi  morborum  cu- 
ratione institutiones  clinicas  praeceptore  Cei.  Hertwig 
me  frequentasse  gaudeo. 

Omnibus  his  viris  honoratissimis  maximam  quam 
possum,  gratiam  habeo  semperque  habebo. 

Quadriennii  studiorum  cursu  peracto  medici  infe- 
rioris munus  in  nosocomio  Caritatis  nunc  suscepi  atque 
eo  per  annum  functurus  suui. 

Jam  vero  tentaminibus  tam  philosophico  quam  me- 
dico nec  non  examine  vigoroso  coram  gratioso  medico- 
rum ordine  rite  absolutis,  dissertatione  thesibusque  pu- 
blice defensis,  spero,  minime  fore,  ut  in  me  summi  in 
medicina  et  chirurgia  honores  ne  conferantur. 


THESES. 


i. 

Medicus  curat,  natura  sanat  morbos. 

n. 

Venenum  absolutum  existere  nego. 

m. 

Supplicia  plane  rejicienda. 

IV. 

Magnum  morborum  numerum  ex  solo  faciei  habitu  di> 
gnoscerc  possumus. 

V. 

Arteriis  vim  non  nisi  elasticam  tribuendam  esse  contendo. 

